sagorsarker/bangla-wikipedia huggingface dataset:
স্পোর্টিং সিপি

স্পোর্টিং ক্লাব পর্তুগাল (, ; এছাড়াও স্পোর্তিং ক্লুবে দে পর্তুগাল অথবা শুধুমাত্র স্পোর্টিং সিপি নামে পরিচিত) হচ্ছে লিসবন ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৬ সালের ১লা জুলাই তারিখে প্রতিষ্ঠিত হয়েছে। স্পোর্টিং সিপি তাদের সকল হোম ম্যাচ লিসবনের এস্তাদিও জোসে আলভালাদে-এ খেলে থাকে; যার ধারণক্ষমতা হচ্ছে ৫০,০৯৫। বর্তমানে এই ক্লাবের ম্যানেজারের দায়িত্ব পালন করছেন রুবেন আমোরিম এবং সভাপতির দায়িত্ব পালন করছেন ফ্রেদেরিকো ভারান্দাস। উরুগুয়েয়ীয় রক্ষণভাগের খেলোয়াড় সেবাস্তিয়ান কোয়াতেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, স্পোর্টিং সিপি এপর্যন্ত ৪৯টি শিরোপা জয়লাভ করেছে; যার মধ্যে ১৮টি প্রিমেইরা লিগা, ১৭টি তাসা দা পর্তুগাল, ২টি তাসা দা লিগা, ৮টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ইউরোপিয়ান কাপ উইনার্স কাপ।
জিল দ্যলোজ

জিল দ্যলোজ (; ১৮ জানুয়ারি ১৯২৫ – ৪ নভেম্বর ১৯৯৫) ছিলেন একজন ফরাসি দার্শনিক যিনি ১৯৫০-এর দশকের গোড়া থেকে ১৯৯৫ সাল পর্যন্ত তাঁর মৃত্যু অবধি দর্শন, সাহিত্য, চলচ্চিত্র ও চারুকলা নিয়ে লেখালিখি করেছেন। তাঁর সর্বাধিক জনপ্রিয় রচনাগুলো হল মনঃসমীক্ষক ফেলিক্স গোয়াতারির সঙ্গে যৌথভাবে লিখিত দুই খণ্ড সংবলিত "কাপিতালিস্ম এ শিজোফ্রেনি: লাঁতি অ্যদিপ্যুস" (১৯৭২) এবং "মিল প্লাতো" (১৯৮০)। অনেক পণ্ডিতের মতে তাঁর আধিবিদ্যক গ্রন্থ "দিফেরঁস এ রেপেতিসিয়ঁ" (১৯৬৮) তাঁর শ্রেষ্ঠ কাজ। তাঁর রচনাসম্ভারের একটি গুরুত্বপূর্ণ অংশই অন্যান্য দার্শনিকদের পাঠে নিয়োজিত, যেমন: স্টোয়িকগণ, লিবনিজ, হিউম, কান্ট, নিৎশে, বের্গসন এবং বিশেষত স্পিনোজা। বার্নার্ড উইলিয়ামস প্রদত্ত শ্রেষ্ঠ চিন্তকের মানদণ্ড উল্লেখ করে এ. ডব্লিউ. মুরে দ্যলোজকে “সর্বশ্রেষ্ঠ দার্শনিকদের” মধ্যে স্থান দিয়েছেন। যদিও দ্যলোজ নিজেকে একবার “খাঁটি আধিবিদ্যক” হিসেবে চিহ্নিত করেছিলেন, তাঁর রচনা দর্শন, শিল্প, সাহিত্যতত্ত্বসহ মানবিক শাখার বিভিন্ন বিষয়ের পাশাপাশি উত্তর-কাঠামোবাদ ও উত্তর-আধুনিকতাবাদের মতো আন্দোলনকে প্রভাবিত করেছে।
যাজকাবাস

যাজকাবাস বা পাদ্রীদের বাড়ি হল এক বা একাধিক যাজক বা ধর্মের মন্ত্রীদের বাসস্থান বা প্রাক্তন আবাস। এই ধরনের বাসস্থানগুলি পার্সোনেজ, মনস এবং রেক্টরি সহ বিভিন্ন নামে পরিচিত।
যাজকাবাস হল সাধারণত একটি গির্জার মালিকানাধীন আবাসালয়। যারা গির্জার রক্ষণাবেক্ষণ করে এবং পাদ্রীবর্গের আবাস হিসাবে এটি ব্যবহৃত হয়। তুলনামূলকভাবে নিয়মিত বিরতিতে এক গির্জা থেকে অন্য গির্জার কাছে পাদ্রিদের স্থানান্তরিত করার প্রবণতার কারণে এই অনুশীলনটি বহু সংখ্যায় বিদ্যমান। যাজকাবাসগুলো প্রায়শই স্থানীয় গির্জার প্রশাসনিক কার্যালয়ের পাশাপাশি একটি আবাস হিসাবে কাজ করে। এগুলি সাধারণত তাদের দখলকারী চার্চের পাশে অবস্থিত হয়।
অনেক দেশেই পাদ্রিদের বাড়িগুলিকে প্রায়শই মহিমান্বিত ধরা হয়। তবে যাজকাবাসগুলো বর্তমানে গির্জা কর্তৃক বিক্রি হয়ে যাচ্ছে। এর সাথে আরও যাজকবাসের সম্পত্তিগুলিও বিক্রয় বা বিনিময় করা হয়েছে।
সোনালি (রং)

সোনালি () হচ্ছে হলদে-কমলা জাতীয় একটি রং, যা স্বর্ণের রঙের অনুরূপ। অবশ্য ওয়েব রঙের ক্ষেত্রে সোনালি রং আর স্বর্ণ ধাতুর রং পুরোপুরি এক নয়। স্বর্ণের প্রকৃত রং সেখানে ধাতব সোনালি () দ্বারা নির্দেশ করা হয়। তবে, ব্যবহারিক ক্ষেত্রে সোনালি বলতে অধিকাংশ সময় ধাতব সোনালিকেই বুঝানো হয়।
ডানে প্রদর্শিত রঙটিই হল ধাতব সোনালি বা "মেটালিক গোল্ড", যা ব্যবহারিক ক্ষেত্রে "সোনালি" হিসেবে পরিচিত। রঙের নমুনাটি সংগৃহীত হয়েছে "আইএসসিসি-এনবিএস ডিকশনারি অব কালার নেইমস" (১৯৫৫) নামক একটি রঙের অভিধান থেকে, যা ডাকটিকিট সংগ্রাহকগণ ডাকটিকিটের রং যাচাই করতে ব্যবহার করে থাকে।
ইংরেজি ভাষায় রঙের নাম হিসেবে "গোল্ডেন" শব্দটি ব্যবহারের প্রাচীনতম নিদর্শনটি ১৩০০ সালের যেখানে সোনার রঙকে নির্দেশ করা হয়েছিল। আর ১৪২৩ সালের একটি নিদর্শনে সোনালি চুল বোঝাতে উক্ত শব্দটির প্রয়োগ দেখা যায়।
স্বর্ণ ছাড়াও আরও বেশ কিছু রাসায়নিক পদার্থ সোনালি রং প্রদর্শন করে। যেমন:
ওরিয়েন্টাল ফ্রিল

ওরিএন্টাল ফ্রিল হল অভিনব কবুতর-এর একটি জাত যা বহু বছর ধরে নির্বাচিত প্রজননের মাধ্যমে বিকাশ লাভ করেছে। এ কবুতর বর্তমান সময়ে বাংলাদেশেও বেশ জনপ্রিয়। এর পালন শখের বসে করা শুরু হলেও এখন বাণিজ্যিকভাবে পালন করা হচ্ছে।রং এর ভিত্তিতে এদের বিভিন্ন ভাগে ভাগ করা হয়েছে। তবে ব্লোনডিনেট ("Blondinette)" ও স্যেটিনেট ("Sattinette)" হলো সবচেয়ে পরিচিত।
এই কবুতরের উৎপত্তি ঘটেছে তুরস্কে। ১৬০০শতকে তুরস্কে উসমানীয় সুলতানদের বিশেষ আদেশে এর প্রজনন করা হয়েছে। মানিসা প্রাসাদে এর প্রজনন করা হয়েছিল।সে যুগে এর বিশেষ গুরুত্ব ছিল। আউল কবুতরের পরিবার থেকে এর উৎপত্তি ঘটেছে। বহু বছর ধরে নির্বাচনী প্রজননের মাধ্যমে এ প্রজাতিকে বিকশিত করা হয়েছে।
১৮৬৪ সালে এইচ পি ক্যরিডিয়া এ প্রজাতিকে ইজমির থেকে যুুুুক্তরাষ্ট্রে নিয়ে যান।১৮৭৯ সালে ন্যাশনাল কলম্বিয়ান সোসাইটিতে প্রদর্শন করা হয়। এর মাধ্যমে জনসাধারণের সাথে ওরিএন্টাল ফ্রিল এর পরিচয় ঘটানো হয়। বর্তমানে সারা বিশ্ব বেশ জনপ্রিয় এ প্রজাতির কবুতর।
তুরস্কে এ কবুতর হুনকারি নামে পরিচিত। হুনকারি অর্থ দাঁড়ায় "সুলতানদের পাখি"। তবে এর আরও বেশ কিছু নাম আছে। যেমনঃ" ওল্ড ফ্যাশন ওরিএন্টাল ফ্রিল,ক্লাসিক ওরিএন্টাল ফ্রিল। তুরস্কে হুনকারি তবে সারা বিশ্বে ওরিএন্টাল ফ্রিল নামেই সবচেয়ে বেশি পরিচিত।
এ কবুতরের ঠোঁট এদের আকর্ষণীয় করে তুলেছ। ঠোঁটের রং হালকা গোলাপি। যদিও ঠোঁট ছোট,অপুষ্ট । বুকে ও মাথায় সুন্দর ঝুঁটি রয়েছে। উচ্চতা প্রায় ৩৩ সে.মি.। পূর্ণবয়স্ক শরীরের ওজন ৩১০-৩৪০ গ্রাম পর্যন্ত হয়। পায়ে মাফস আছ। এদের পালকের সাদা দাগ গুলোকে বলা হয়"দা সীল অফ সুলতান "অর্থাৎ সুলতানের সীলমোহর।লেজ সংক্ষিপ্ত থেকে দীর্ঘ, বন্ধ এবং অনুভূমিক।পাঞ্জা মাঝারি দৈর্ঘ্যের।স্তন বড় এবং গোলাকার।চোখ বড়, উজ্জ্বল, বৃত্তাকার এবং পূর্ণ,তবে আইরিস অন্ধকার।
এ কবুতর পোষ্য হিসেবে ইতোমধ্যে জনপ্রিয়তা লাভ করেছে। ভালো উড়তেও পারে এ কবুতর। এর রঙেও বৈচিত্র্য রয়েছে।
নিজের অঞ্চল থেকে এ প্রজাতির কবুতর সারা বিশ্বে ছড়িয়েছে। তার সাথে হয়ে উঠেছে জনপ্রিয়।প্রদর্শনীর জন্য উপযুক্ত।
ভাল্টার বেনিয়ামিন

ভাল্টার বেনিয়ামিন (, আ-ধ্ব-ব: ˈvaltɐ ˈbɛnjamiːn); ১৫ জুলাই ১৮৯২ – ২৬ সেপ্টেম্বর ১৯৪০) ছিলেন একজন জার্মান ইহুদি দার্শনিক, সাংস্কৃতিক সমালোচক ও প্রাবন্ধিক। জার্মান ভাবাদর্শ, রোমান্টিকতাবাদ, পশ্চিমা মার্ক্সবাদ ও ইহুদি অতীন্দ্রিয়বাদের উপাদানসমূহের সমন্বয়ক এক সারগ্রাহী চিন্তক বেনিয়ামিন নন্দনতত্ত্ব, সাহিত্য সমালোচনা এবং ঐতিহাসিক বস্তুবাদে স্থায়ী ও প্রভাবশালী অবদান রেখে গিয়েছেন। তিনি ফ্র্যাঙ্কফুর্ট স্কুলের সাথে যুক্ত ছিলেন এবং নাট্যকার বের্টোল্ট ব্রেশ্‌ট ও কাব্বালা পণ্ডিত গেরশম স্কোলেমের মতো চিন্তকদের সঙ্গে গঠনমূলক বন্ধুত্ব বজায় রেখেছিলেন। তিনি জার্মান রাজনীতিতাত্ত্বিক ও দার্শনিক হান্না আরেন্টের আত্মীয় ছিলেন যিনি বেনিয়ামিনের চাচাতো ভাই গুন্টার অ্যান্ডার্সের সঙ্গে বৈবাহিক সম্পর্কে আবদ্ধ ছিলেন।
আর্থার বারেট

আর্থার জর্জ বারেট (; জন্ম: ৪ এপ্রিল, ১৯৪৪ - মৃত্যু: ৬ মার্চ, ২০১৮) কিংস্টন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আর্থার বারেট।
১৯৬৬-৬৭ মৌসুম থেকে ১৯৮০-৮১ মৌসুম পর্যন্ত আর্থার বারেটের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের লেগ স্পিনার হিসেবে আর্থার বারেটের পরিচিতি ছিল। তবে, দলে পেস আক্রমণের নবজোয়ারে তার খেলার সুযোগ বেশ কমে আসে। তার বোলিংয়ে বেশ নিখুঁতভাব লক্ষ্য করা যায়। কিন্তু, বলকে তিনি তেমন বাঁক খাওয়াতে পারতেন না।
লেগ স্পিনার আর্থার বারেট ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জ্যামাইকার পক্ষে খেলেন। এরপর অবশ্য ১৯৮০-৮১ মৌসুমে আরও এক মৌসুম খেলেছিলেন তিনি। ১৯৭০ সালে জ্যামাইকার সদস্যরূপে ইংল্যান্ড গমন করেন।
নিচেরসারির কার্যকরী ব্যাটসম্যান ছিলেন আর্থার বারেট। তবে, প্রথম-শ্রেণীর ক্রিকেটে কেবলমাত্র একবারই পঞ্চাশোর্ধ্ব রানের সন্ধান পেয়েছিলেন। ১৯৬৯-৭০ মৌসুমে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে জ্যামাইকার সদস্যরূপে ১০২ রানের অপরাজিত ইনিংস খেলেন। এরপর, বল হাতে নিয়ে ৫/৩৯ ও ৫/৪৩ বোলিং পরিসংখ্যান গড়েন। এর কয়েক সপ্তাহ পূর্বে প্রথম-শ্রেণীর ক্রিকেটে তিনি তার সেরা বোলিং পরিসংখ্যান গড়েন। ইন্টারন্যাশনাল ক্যাভেলিয়ার্সের বিপক্ষে ৭/৯০ লাভ করেন আর্থার বারেট। ১৯৭৩-৭৪ মৌসুমে খেলায় সেরা বোলিং করেছিলেন। এবারও জ্যামাইকা দলের প্রতিপক্ষ ছিল কম্বাইন্ড লিওয়ার্ড ও উইন্ডওয়ার্ড আইল্যান্ডস দল। ৫/২৩ ও ৬/৮৭ লাভ করেন। তন্মধ্যে, বিখ্যাত ক্রিকেটার ভিভ রিচার্ডস দুইবার তার শিকারে পরিণত হয়েছিলেন।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আর্থার বারেট। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৭৫ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
১৯৭৪-৭৫ মৌসুমে ওয়েস্ট ইন্ডিজ দলের সদস্যরূপে ভারত, পাকিস্তান ও শ্রীলঙ্কা গমন করেন। অংশগ্রহণকৃত ছয় টেস্টে ১৩ উইকেট লাভ করেন। কিন্তু, এর জন্যে তাকে অবশ্য বেশ রান খরচ করতে হয়েছিল।
৬ মার্চ, ২০১৮ তারিখে ৭৩ বছর বয়সে আর্থার বারেটের দেহাবসান ঘটে।
ফাযায়েলে সাদাকাত

ফাযায়েলে সাদকাত () একটি ইসলামি ধর্মীয় পাঠ, এটি ভারতীয় ইসলামি পণ্ডিত মুহাম্মদ যাকারিয়া কান্ধলভীর রচিত বিভিন্ন বইয়ের নির্বাচিত অধ্যায়গুলির সংকলন।
পাঠ্যটিতে কুরআনের নির্বাচিত আয়াত, হাদীসসমূহ, তার উপর ভাষ্য এবং অন্যান্য উপাদান রয়েছে। বইটি একই লেখকের লেখা আগের বিভিন্ন বইয়ের সংকলন। এটি ইংরেজি, আরবী, ফার্সি, বাংলা এবং আরও অনেক ভাষায় অনুবাদ করা হয়েছে। প্রথমদিকে এটি পাকিস্তান, ভারত, বাংলাদেশ এবং মার্কিন যুক্তরাষ্ট্র বা যুক্তরাজ্যে দক্ষিণ এশীয় অভিবাসীদের মধ্যে জনপ্রিয় ছিল তবে এখন জনপ্রিয়তা সাম্প্রতিক বছরগুলিতে পুরো ইউরোপ, এশিয়া প্যাসিফিক, আফ্রিকা এবং লাতিন আমেরিকার দেশগুলিতে বেড়ে ওঠে। এটি "তাবলীগী" জামায়াত "তালিমের" (শিক্ষাদানের) উদ্দেশ্যেও ব্যবহার করে।
পাখি (শিরোনামহীনের গান)

"পাখি" বাংলা রক ব্যান্ড শিরোনামহীনের গান। এটি ২০০৬ সালের ১ মে প্রকাাশিত "ইচ্ছে ঘুড়ি" স্টুডিও অ্যালবামের দ্বিতীয় গান। গানটি রচনা এবং সুর করেছেন জিয়াউর রহমান জিয়া এবং পরিবেশন করেছেন তানজির তুহিন। ঢাকার জি-সিরিজ প্রযোজনা সংস্থার অধীনে গানটি অ্যালবাম আকারে সিডি সংস্করণে প্রকাশিত হয়। গানটির একটি আনুষ্ঠানিক মিউজিক ভিডিও প্রকাশিত হয়েছে, যেটি পরিচালনা করেছেন রোমো খান। ২০০৬ সালে সিটিসেল-চ্যানেল আই মিউজিক পুরস্কার অনুষ্ঠানে সেরা গান বিভাগে পুরস্কার লাভ করে।
গানের কথায় শহুরে সংকট প্রকাশের চেষ্টা থাকলেও শিরোনামহীন কোনও মন্তব্য বা পরামর্শ প্রদানের চেষ্টা করেনি।
গানে এবং মিউজিক ভিডিওর সঙ্গে সম্পৃক্ত কর্মীবৃন্দ এবং শিল্পিগণ:
পারভেজ হুদভয়

পারভেজ আমির আলী হুদভয় একজন পাকিস্তানি পরমাণু পদার্থবিজ্ঞানী ও কর্মী। তিনি পাকিস্তানের লাহোর এ অবস্থিত ফরম্যান ক্রিশ্চিয়ান কলেজের পদার্থবিজ্ঞানের অধ্যাপক ও ইসলামাবাদের কায়েদ-এ-আজম বিশ্ববিদ্যালয়ের সাবেক অধ্যাপক। এছাড়া তিনি পাকিস্তানে বাকস্বাধীনতা, ধর্মনিরপেক্ষতা, বিজ্ঞানমনস্কতা শিক্ষা ক্ষেত্রের একজন কর্মী।
পারভেজ হুদভয় করাচিতে জন্মগ্রহণ করেন। তিনি করাচি গ্রামার স্কুল থেকে ও'লেভেল ও এ"লেভেল পরীক্ষায় ভাল ফলাফল করে উত্তীর্ণ হন। তারপর একটি বৃত্তি নিয়ে মার্কিন যুক্তরাষ্ট্রে গমন করেন। সেখানে তিনি ম্যাসাচুসেটস ইনস্টিটিউট অব টেকনোলজি তে অধ্যয়ন করে গণিত ও তড়িৎকৌশল বিষয়ে দ্বিত স্নাতক (ডাবল বি.এস.সি) (১৯৭১ সাল)ও পদার্থবিজ্ঞান বিষয়ে স্নাতকোত্তর(এম এস সি) (১৯৭৩ সাল) (সলিড স্টেট পদার্থবিজ্ঞানে বিশেষায়ন সহ) ডিগ্রী লাভ করেন। দেশে ফিরে তিনি কায়েদ-এ-আজম বিশ্ববিদ্যালয়ে গবেষক হিসেবে যোগদান করেন। পরে এময়াইটি থেকেই তিনি ১৯৭৮ সালে পিএইচডি লাভ করেন।
স্টার ইন্টারন্যাশনাল

স্টার ইন্টারন্যাশনাল, উত্তর সাইপ্রাসে প্রকাশিত একটি সাপ্তাহিক ইংরেজি ভাষার সংবাদপত্র। স্টার কিব্রিস মিডিয়া গ্রুপের মালিকানাধীন দুটি আলাদা সাপ্তাহিক সংবাদপত্র "সাইপ্রাস স্টার" এবং "তুর্কি স্টার" থেকে এটি গঠিত হয়েছিল। এটি ২০০৮ সালের এপ্রিল মাসে শুরু হয়েছিল এবং বর্তমান সম্পাদক ড্যান গিবসন।
স্টার কিব্রিস

স্টার কিব্রিস ("স্টার সাইপ্রাস" ) উত্তর সাইপ্রাসে প্রকাশিত একটি দৈনিক পত্রিকা। এটি ২০০৭ সালে আলী ওজমেন সাফা প্রতিষ্ঠা করেছিলেন।
কিব্রিস (সংবাদপত্র)

কিব্রিস (অর্থ সাইপ্রাস) উত্তর সাইপ্রাসে প্রকাশিত একটি দৈনিক পত্রিকা। এটি ১৯৮৯ সাল থেকে প্রকাশিত হচ্ছে। এর প্রধান সম্পাদক এর উগুর কাপ্তানোগলু এবং এর মালিক হলেন অসিল নাদির। দেশে এর এখন পর্যন্ত সর্বোচ্চ সঞ্চালন রয়েছে। এর প্রাক্তন প্রধান সম্পাদক রিসাত আকার এখান থেকে গিয়ে "দিয়ালগ" সংবাদপত্র প্রতিষ্ঠা করেন।
দিয়ালগ

দিয়ালগ (তুর্কি "সংলাপ"), উত্তর সাইপ্রাসে প্রকাশিত একটি দৈনিক সংবাদপত্র। এটির প্রথম সংখ্যা প্রকাশিত হয়েছিল ৪ ডিসেম্বর ২০১৩ সালে। এর প্রধান সম্পাদক হলেন রিয়াত আকার, যিনি পত্রিকার ২০% মালিকও; বাকি ৮০% নেট হোল্ডিংয়ের মালিকানাধীন। প্রকাশের প্রথম মাসে, এটি উপহার হিসাবে লটারির টিকিট বিতরণের মতো প্রচারণা ব্যবহার করে বাজারে পা রেখেছিল। এটি প্রাতিষ্ঠানিকভাবে দিয়ালগ টিভির সাথে সম্পর্কিত।
কিব্রিস পোস্তাসি

কিব্রিস পোস্টাসি (তুর্কি- "দ্য সাইপ্রাস পোস্ট" )উত্তর সাইপ্রাসের "সিটিপ্রেস ইয়ানসিলিক লিমিটেডের" মালিকানাধীন একটি দৈনিক পত্রিকা। এটি ২০০২ সালের ২২ নভেম্বর থেকে প্রকাশিত হচ্ছে এবং কোনও তুর্কি সাইপ্রিয়ট পত্রিকার মধ্যে এরই সর্বাধিক অনলাইন পাঠক রয়েছে।
জেমস ড্যানিয়েল ওয়েলস

জেমস ড্যানিয়েল ওয়েলস (৯ অক্টোবর ১৯০২ - ২০ অক্টোবর ১৯৭০), একজন মেজর লিগ বেসবল খেলোয়াড় যিনি ১৯২৫ - ১৯৩০ আউটফিল্ডার খেলতেন। ওয়েলশ বোস্টন ব্র্যাভস এবং নিউ ইয়র্ক জায়ান্টদের হয়ে খেলতো।
ভবিষ্যতের হল অফ ফ্যামার রজার্স হর্নসবির জন্য ১০ জানুয়ারী ১৯২৮-এ ব্রাটি থেকে জায়ান্টদের কাছে শান্টি হোগান সহ ওয়েলশদের বাণিজ্য হয়েছিল। জায়ান্টরা পরের বছর ডক ফারেলের বিনিময়ে ওয়েলশকে ব্র্যাভসে পাঠাত।
লিবার্টি টাইমস

লিবার্টি টাইমস একটি জাতীয় সংবাদপত্র যা তাইওয়ানে চিরাচরিত চরিত্রে প্রকাশিত হয়। লিন রং-সান প্রতিষ্ঠিত এটি লিবার্টি টাইমস গ্রুপ দ্বারা প্রকাশিত হয়, এটি ইংরেজি ভাষার সংবাদপত্র "তাইপেই টাইমসও" প্রকাশ করে। ১৯৮৭ সালে বর্তমান নামটি গ্রহণের আগে পত্রিকাটি প্রথম লিবার্টি ডেইলি হিসাবে ১৭ এপ্রিল ১৯৮০ এ প্রকাশিত হয়েছিল। 
এটি তাইওয়ানের চারটি প্রধান সংবাদপত্রের মধ্যে একটি, অন্য তিনটি হ'ল "অ্যাপল ডেইলি", "চায়না টাইমস" এবং "ইউনাইটেড ডেইলি নিউজ"। "ইউনাইটেড ডেইলি নিউজের" সম্পাদকীয় লাইন একীকরণকে সমর্থন করে, তবে লিবার্টি টাইমসের রাজনৈতিক অবস্থান স্বাধীনতার পক্ষে প্যান গ্রিনকে সমর্থন করে।
চায়না দৈনিক সংবাদ (তাইওয়ান)

চায়না দৈনিক সংবাদ, একটি প্রথাগত চীনা ভাষার সংবাদপত্র, যা তাইওয়ানের তাইনান থেকে প্রকাশিত হয়। এটি ১৯৪৮ সালের ২৮ মার্চ প্রথম প্রকাশিত হয়েছিল।
কমার্সিয়াল টাইমস

কমার্সিয়াল টাইমস, একটি চাইনিজ ভাষার আর্থিক সংবাদপত্র, যা তাইওয়ানে প্রকাশিত হয় এবং চায়না টাইমস মিডিয়া গ্রুপের মালিকানাধীন। এটি বর্তমানে দ্বীপের বৃহত্তম আর্থিক সংবাদপত্র। তাইওয়ানের অবস্থানের কারণে এটি প্রায়শই বৈদ্যুতিন এবং উচ্চ প্রযুক্তির উৎপাদন শিল্প সম্পর্কে ব্রেকিং নিউজের উৎস হয়ে থাকে।
বিজনেস২৪-৭

"এমিরেটস বিজনেস ২৪/৭," ছিল সংযুক্ত আরব আমিরাতের দুবাইতে প্রকাশিত একটি সংবাদপত্র। কাগজটি এর প্রিন্ট সংস্করণটি জুলাই ২০১০ এ বন্ধ করে দিয়েছে এবং তখন থেকেই এটি একটি অনলাইন প্রকাশনা হয়ে দাঁড়িয়েছে।
তিয়েন ফং (সংবাদপত্র)

তিয়েন ফং ( ) একটি ভিয়েতনামী দৈনিক পত্রিকা। এটি প্রথম ইন্দোচিনা যুদ্ধের সময় ভিয়েতনামের প্রথম বিপ্লবী সংবাদপত্রগুলির মধ্যে একটি হিসাবে প্রতিষ্ঠিত হয়েছিল, পূর্বসূরী "কোয়ান দোই নান দ্যান" এবং "নান দ্যানের" প্রায় একই সময়ে। 
তন দুক লুং ১৯৫৭ থেকে ১৯৮২ সাল পর্যন্ত আঁকা আঁকির দায়িত্বে ছিলেন
আখবার আল আরব

আল ওয়াথবা পাবলিশিং কর্তৃক প্রকাশিত "আখবার আল আরব" ১৯৯৯ সালে প্রতিষ্ঠিত হয়েছিল। আহমদ রাতেব আল খেশেন দৈনিকের প্রধান সম্পাদক।
২০০৩ সালে কাগজের আনুমানিক প্রচলন ছিল ৩৫,০০০, যা দেশের তৃতীয় সংবাদপত্র হয়ে উঠেছে। এর ২০০৮ সালের প্রচার ছিল ২০,০০০ অনুলিপি।
সাই গন যাই ফং

সাই গন যাই ফং () ও এসজিজিপি হিসাবে পরিচিত, হল একটি ভিয়েতনামী কমিউনিস্ট পার্টির পত্রিকা, যা ভিয়েতনামের হো চি মিন সিটি থেকে প্রকাশিত। এটি ভিয়েতনামী, ইংরেজি এবং চীনা ভাষায় প্রকাশিত হয়। এর চীনা মুদ্রণ সংস্করণ প্রথাগত চীনা অক্ষরসমূহ ব্যবহার করে, যখন এর অনলাইন সংস্করণের অক্ষরগুলি প্রথাগত চীনা থেকে সরলিকৃত বর্ণে পরিবর্তন করা যায়।
জনকপুর টুডে (দৈনিক)

জনকপুর টুডে (নেপালি:जनकपुर टुडे) একটি নেপালি ভাষার জাতীয় দৈনিক, যা জনকপুরধাম থেকে প্রকাশিত। এটি জনকপুর টুডে মিডিয়া গ্রুপের মালিকানাধীন। জনকপুর টুডেতে কথিত বিষয়বস্তু প্রকাশ করায় ২০১০ সালে মিডিয়া গ্রুপের চেয়ারম্যান অরুণ সিংহানিয়াকে হত্যা করা হয়েছিল।
গোর্খাপত্র

গোর্খাপত্র (নেপালি :गोरखापत्र) নেপালের প্রাচীনতম জাতীয় দৈনিক পত্রিকা। এটি পরিচালনা করছেন গোর্খাপত্র সংস্থা। এটি ১৯০১ সালের মে মাসে সাপ্তাহিক হিসাবে চালু হয় এবং ১৯৬১ সালে একটি দৈনিক পত্রিকায় পরিণত হয়।
আমের ইকবাল

আমের ইকবাল একজন পাকিস্তানি মার্কিন পদার্থবিজ্ঞানী। তিনি স্ট্রিং তত্ত্ব ও গাণিতিক পদার্থবিজ্ঞানে তার কাজের জন্য পরিচিত।
আমের ইকবাল পাকিস্তানের কায়েদে আজম বিশ্ববিদ্যালয় থেকে গণিতে স্নাতকোত্তর (এম.এস.সি) ও যুক্তরাষ্ট্রের ম্যাসাচুসেটস ইন্সটিটিউট অব টেকনোলজি থেকে তাত্ত্বিক পদার্থবিজ্ঞানে পিএইচডি ডিগ্রী লাভ করেন। তিনি বারটন জেবাখ-এর অধীনে ডক্টরেটোত্তর গবেষণা করেন। তিনি ওয়াশিংটন বিশ্ববিদ্যালয়ের অনুষদ সদস্য ও টেক্সাস বিশ্ববিদ্যালয়-অস্টিন এবং হার্ভার্ড বিশ্ববিদ্যালয়ে ডক্টরেটোত্তর পর্যায়ে কাজ করেন।
সুপারস্ট্রিং তত্ত্ব ও এর সাথে সুপারসিমেট্রি ও গজ তত্ত্ব-এর সম্পর্ক নিয়ে কাজ করার জন্য তাঁকে আবদুস সালাম পুরস্কারে ভূষিত করা হয়।
মোহাম্মদ সহিউদ্দিন

মোহাম্মদ সহিউদ্দিন বিশ্বাস (১৯২৩-২১ মার্চ ১৯৯০) বাংলাদেশের মেহেরপুর জেলার রাজনীতিবিদ, মুক্তিযোদ্ধা ছিলেন। তিনি তৎকালীন কুষ্টিয়া-৫ ও মেহেরপুর-১ আসনের সাবেক সংসদ সদস্য। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।
মোহাম্মদ সহিউদ্দিন ১৯২৩ সালে তৎকালীন নদীয়া জেলার মেহেরপুর মহকুমার তেহট্ট থানার অন্তর্গত লালবাজার এলাকায় জন্মগ্রহণ করেন। তার পিতা মোঃ ইয়াকুব বিশ্বাস ও মাতা মোছাঃ সামছুন নেছা। তিনি চুয়াডাঙ্গা জেলার ভি.জে হাইস্কুল থেকে ম্যাট্রিকুলেশন পাশ করে রাজশাহী গভর্মেন্ট কলেজে ভর্তি হন।
তার ছেলে ফরহাদ হোসেন জনপ্রশাসন মন্ত্রণালয়ের প্রতিমন্ত্রী ও মেহেরপুর-১ আসন থেকে বাংলাদেশ আওয়ামী লীগ থেকে নির্বাচিত সংসদ সদস্য।
সহিউদ্দিন মেহেরপুর আওয়ামী লীগের প্রতিষ্ঠাতা সভাপতি ছিলেন। ১৯৫৮ সালে তিনি মেহেরপুর পৌরসভার প্রথম চেয়ারম্যান নির্বাচত হন। ১৯৬৬ সালে তিনি ছয়দফা আন্দোলনে ভূমিকা রাখেন। ১৯৭০ সালের পাকিস্তান জাতীয় পরিষদ নির্বাচনে বাংলাদেশ আওয়ামী লীগ মনোনীত প্রার্থী হিসেবে জাতীয় পরিষদ সদস্য (এমএনএ) নির্বাচিত হন।
তিনি ১৯৭১ সালে মুক্তিযুদ্ধ চলাকালীন প্রবাসী বাংলাদেশ সরকারের সংসদ সদস্য হিসেবে দায়িত্ব পালন করেন। তিনি ১৯৭৫ সালে বাকশাল সরকারে মেহেরপুরের গভর্নর ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন কুষ্টিয়া-৫ আসন থেকে সংসদ সদস্য নির্বাচিত হন। এর পর তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধীদলের হয়ে বাংলাদেশ আওয়ামী লীগের প্রার্থী হিসেবে মেহেরপুর-১ আসন থেকে সংসদ সদস্য নির্বাচিত হন।
মোহাম্মদ সহিউদ্দিন ২১ মার্চ ১৯৯০ সালে মৃত্যুবরণ করেন।
মানবাধিকার সংস্থা

মানবাধিকার সংস্থা বা মানবাধিকার সংগঠন হলো এমন একটি বেসরকারী সংস্থা যা নিপীড়িতদের মানবাধিকার লঙ্ঘন সনাক্তকরণ, ঘটনার তথ্য সংগ্রহ, এর বিশ্লেষণ ও প্রকাশনা, প্রাতিষ্ঠানিক উকিল পরিচালনা করার মাধ্যমে জনসচেতনতার প্রচার করে থাকে। এই প্রতিষ্ঠানগুলি মানবাধিকারের লঙ্ঘন ও সহিংসতা থামানোর জন্য প্রচেষ্টটা চালায়।
অন্যান্য এনজিওগুলির মতোই মানবাধিকার গোষ্ঠীগুলিও সরকারি করের অন্তর্ভুক্ত। এই সংঘটনগুলি যে সীমাবদ্ধতা ও আইনি নিয়মের অধীনে পরিচালিত হয় তা হলো-
মানবাধিকার গোষ্ঠীকে যেকোনো সমাজের অন্যান্য রাজনৈতিক গোষ্ঠীর থেকে পৃথক করে তা হলো রাজনৈতিক সমর্থকরা সাধারণত তাদের নিজস্ব উপাদানগুলির অধিকার রক্ষার চেষ্টা করে, কিন্তু একটি মানবাধিকার গোষ্ঠী সমাজের সকল সদস্যের জন্য একই অধিকার রক্ষার চেষ্টা করে।
অ্যামনেস্টি ইন্টারন্যাশনালকে অন্যতম সেরা আন্তর্জাতিক মানবাধিকার গোষ্ঠী বলে বিবেচিত হয়। তবে এটিও অন্যান্য অনেক গ্রুপের মতোই মানবাধিকার গোষ্ঠীর সংজ্ঞাও প্রসারিত করেছে, এমন বিষয়গুলিতেও উত্সাহ দিয়েছে যেগুলি সুস্পষ্টভাবে মানবাধিকারের পক্ষে।
কিছু সরকারী সংস্থা রয়েছে যাদেরকেও মানবাধিকার গোষ্ঠী হিসাবে নামকরণ করা হয়েছে। যেমন যুক্তরাজ্যের মানবাধিকার বিষয়ক সর্বদলীয় সংসদীয় গোষ্ঠী। তবে এমন প্রতিষ্ঠানগুলি মূলত নীতি নকশার লক্ষ্যে প্রতিষ্ঠিত এবং প্রতিবেদন প্রদান করার জন্য স্থাপিত।এছাড়া দক্ষিণ এশিয়ার বেসরকারি সংস্থা বিশ্ববন্ধু আন্তর্জাতিক মানবাধিকার ফাউন্ডেশন।
রমজান আলী (রাজনীতিবিদ)

রমজান আলী বাংলাদেশের মেহেরপুর জেলার রাজনীতিবিদ ও মেহেরপুর-১ আসনের সাবেক সংসদ সদস্য।
রমজান আলী মেহেরপুর জেলায় জন্মগ্রহণ করেন।
রমজান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মেহেরপুর-১ আসন থেকে সংসদ সদস্য নির্বাচিত হন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে মেহেরপুর-১ আসন থেকে পরাজিত হয়েছিলেন।
রেমো ডি'সুজা

রেমো ডি'সুজা (জন্ম: রমেশ গোপী; ২ এপ্রিল ১৯৭৪) ) একজন ভারতীয় নৃত্যশিল্পী, কোরিওগ্রাফার, অভিনেতা এবং চলচ্চিত্র পরিচালক।
ডি'সুজা ওলাভাক্কোদ, পালক্কাদ, কেরল থেকে এসেছেন। তিনি ২ এপ্রিল, ১৯৭৪ জন্মগ্রহণ করেন বেঙ্গালুরুতে। তার বাবা কে গোপী সেখানে ভারতীয় বিমান বাহিনীতে একটি রান্নার কাজ করতেন। তার বড় ভাই গণেশ গোপী এবং চার বোন রয়েছে। তিনি গুজরাতের জামনগরের এয়ার ফোর্স স্কুলে স্কুলিং করেছিলেন। বিদ্যালয়ের দিনগুলিতে, তিনি একজন ক্রীড়াবিদ ছিলেন এবং ১০০ মিটার দৌড়ে পুরস্কার জিতেছিলেন।
তিনি মুম্বইয়ের অ্যাংলো-ইন্ডিয়ান ভারতীয় লিজেলের সাথে বিয়ে করেছেন। লিজেল এমন একটি পোশাক ডিজাইনার যিনি অনেক টেলিভিশন শোতে পোশাক ডিজাইন করেছেন। ধ্রুব ও গ্যাব্রিয়েল নামে তাদের দুই পুত্র রয়েছে। বর্তমানে সুজা তার পরিবারের সাথে মুম্বইয়ের আন্ধেরির পশ্চিমে বাস করেন।
ডি'সুজা টেরেন্স লুইস এবং গীতা কাপুরের সাথে "ড্যান্স ইন্ডিয়া ডান্স" (ডিআইডি) এর বিচারক ছিলেন, ভারতীয় অভিনেত্রী মাধুরী দীক্ষিত এবং পরিচালক করণ জোহরের সাথে "ঝালক দিখলা জা"। স্টার প্লাসে প্রাইম টাইম ডান্স শো "ডান্স প্লাসে" তিনি ছিলেন "সুপার জজ", দলের অধিনায়ক ধর্মেশ ইয়েল্যান্ড, শক্তি মোহন এবং পুনিত পাঠকের সাথে। তিনি টেরেন্স লুইসের বিপরীতে আপাতবাস্তব টেলিভিশন অনুষ্ঠান "ডান্স চ্যাম্পিয়নে" বিচারক হিসাবে কাজ করেছেন।
পরিচালক হিসাবে তাঁর প্রথম সিনেমা, "ফল্টু", বক্স অফিসে একটি মাঝারি সাফল্য অর্জন করেছিল।
তিনি ভারতের প্রথম থ্রিডি নাচের সিনেমা তৈরি করেন ("এবিসিডি")। এই সিনেমা তে ড‍্যান্স ইন্ডিয়া ড‍্যান্স এর সিজন ১ এবং সিজন ২ এর প্রতিযোগীরা (ধর্মেশ ইয়েল‍্যান্ড, পুনিত পাঠক, সালমান ইউসুফ খান, রাঘব জুুয়‍্যাল, প্রিন্স এবং অন্যরা), প্রভু দেব এবং লরেন গটলেব কাজ করেন। তার পরবর্তী পরিচালিত সিনেমা, "এবিসিডি ২", জুন ২০১৫ সালে প্রকাশিত হয়েছিল। এতে অভিনয় করেছেন বরুণ ধাওয়ান, শ্রদ্ধা কাপুর, এবং প্রভু দেব প্রধান চরিত্রে, এবং লরেন গটলিব, পুনিত পাঠক, রাঘব জুয়াল, ধর্মেশ ইয়েল্যান্ডের সহযোগী চরিত্রে।
টনি হোয়াইট

অ্যান্থনি উইবার টনি হোয়াইট (; জন্ম: ২০ নভেম্বর, ১৯৩৮) সেন্ট মাইকেলের ব্রাইটন এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী ছিলেন টনি হোয়াইট।
১৯৫৮-৫৯ মৌসুম থেকে ১৯৬৫-৬৬ মৌসুম পর্যন্ত টনি হোয়াইটের প্রথম-শ্রেণীর খেলোয়াড়ী জীবন চলমান ছিল। দৃঢ়প্রত্যয়ী মনোভাবসম্পন্ন অল-রাউন্ডার হিসেবে টনি হোয়াইটের সবিশেষ পরিচিতি ছিল। সময় উপযোগী ইনিংস কিংবা থিতু হয়ে আসা জুটি ভাঙতে অফ স্পিন কিংবা মিডিয়াম পেসের ন্যায় বিশ্বস্ত বোলিং করতেন।
টনি হোয়াইট মাঝারিসারির ব্যাটসম্যান ছিলেন। এছাড়াও, অফ স্পিনার হিসেবে ১৯৫৮ থেকে ১৯৬৫-৬৬ মৌসুম পর্যন্ত বার্বাডোসের পক্ষে খেলেছিলেন তিনি। ১৯৬০-৬১ মৌসুমে ব্যক্তিগত সেরা পরিসংখ্যান গড়েন। ত্রিনিদাদের বিপক্ষে তিনি ৬/৮০ পেয়েছিলেন তিনি। ১৯৬১-৬২ মৌসুমে পঞ্চদলীয় প্রতিযোগিতার চূড়ান্ত খেলায় ব্রিটিশ গায়ানার বিপক্ষে ব্যক্তিগত সর্বোচ্চ ৭৫ রান সংগ্রহ করেন। এছাড়াও, দ্বিতীয় ইনিংসে ৫৪ রান সংগ্রহসহ চার উইকেট পান। তাসত্ত্বেও, তার দল পরাজয়বরণ করেছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন টনি হোয়াইট। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৩ মার্চ, ১৯৬৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ মার্চ, ১৯৬৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।
১৯৬৩ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, কোন টেস্ট খেলার সুযোগ পাননি। আঘাতপ্রাপ্ত উইলি রড্রিগুয়েজের সহকারী হিসেবে সফরের মাঝামাঝি সময়ে দলে অন্তর্ভুক্ত হন।
১৯৬৪-৬৫ মৌসুমে অস্ট্রেলিয়া দলের বিপক্ষে নিজস্ব দুই টেস্ট খেলেন। কিংস্টনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় তার। প্রথম ইনিংসে অপরাজিত ৫৭ রান তুলে দলের পক্ষে সর্বোচ্চ রান সংগ্রাহকে পরিণত হন। ১৪৯/৬ থাকা অবস্থায় মাঠে নেমে দলকে ২৩৯ রানে নিয়ে যেতে সমর্থ হন। এছাড়াও, নিচেরসারির তিন উইকেট পান ও দলকে ১৭৯ রানের বিজয়ে ভূমিকা রাখেন। কিন্তু, ড্র হওয়া দ্বিতীয় টেস্টে ৫২ ওভার বোলিং করলেও কোন উইকেট লাভে সক্ষমতা দেখাতে পারেননি। মাত্র ৭ ও ৪ রান তুলেন তিনি। ফলশ্রুতিতে, তৃতীয় টেস্টে সেম্যুর নার্সকে তার স্থলাভিষিক্ত করা হয়েছিল।
বর্তমানে তিনি ভেনেজুয়েলায় বসবাস করছেন।
তওবা (চলচ্চিত্র)

তওবা হচ্ছে ১৯৮৬ সালে মুক্তিপ্রাপ্ত আজহারুল ইসলাম খান পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন রাজ্জাক, ববিতা, ইলিয়াস কাঞ্চন, মান্না ও এটিএম শামসুজ্জামান সহ আরও অনেকে। এই চলচ্চিত্রের মাধ্যমে নায়ক মান্নার চলচ্চিত্রে কর্মজীবনের আত্মপ্রকাশ ঘটে।
এই চলচ্চিত্রের মাধ্যমে পরবর্তী নায়ক মান্নার চলচ্চিত্রে আত্মপ্রকাশ ঘটে।
স্পোর্টস ক্লাব সেন্ট পোল্টেন

স্পোর্টস ক্লাব সেন্ট পোল্টেন (; এছাড়াও স্পোর্টক্লুব নিডেরোস্টেরাইখ সেন্ট পোল্টেন, এসসি সেন্ট পোল্টেন অথবা শুধুমাত্র সেন্ট পোল্টেন নামে পরিচিত) হচ্ছে সেন্ট পোল্টেন ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ২০০৬ সালের ১লা জুন তারিখে প্রতিষ্ঠিত হয়েছে। এসসি সেন্ট পোল্টেন তাদের সকল হোম ম্যাচ সেন্ট পোল্টেনের এনভি এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার শ্মিট এবং সভাপতির দায়িত্ব পালন করছেন গটফ্রিড ট্রোস্ট। অস্ট্রীয় গোলরক্ষক ক্রিস্টোফ রিগলার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসসি সেন্ট পোল্টেন এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল প্রথম লীগ।
অস্ট্রীয় কাপ
অস্ট্রীয় ফুটবল প্রথম লীগ
স্পোর্টস ক্লাব মাটার্সবুর্গ

স্পোর্টস ক্লাব মাটার্সবুর্গ (; এছাড়াও স্পোর্টভেরিন বাউভেল্ট কোখ মাটার্সবুর্গ, এসভি মাটার্সবুর্গ অথবা শুধুমাত্র মাটার্সবুর্গ নামে পরিচিত) হচ্ছে সেন্ট পোল্টেন ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। এসভি মাটার্সবুর্গ তাদের সকল হোম ম্যাচ মাটার্সবুর্গের পাপেলস্টাডিওনে খেলে থাকে; যার ধারণক্ষমতা হচ্ছে ১৭,১০০। বর্তমানে এই ক্লাবের ম্যানেজারের দায়িত্ব পালন করছেন ফ্রানৎস পোনওয়াইসার এবং সভাপতির দায়িত্ব পালন করছেন মার্টিন পুখার। বসনীয় রক্ষণভাগের খেলোয়াড় নেদেলকো মালিচ এই ক্লাবের অধিনায়কের দায়িত্ব পালন করছেন।
ডাব্লিউএসজি সোয়ারভস্কি টিরোল

ডাব্লিউএসজি সোয়ারভস্কি টিরোল (; এছাড়াও ডাব্লিউএসজি টিরোল অথবা শুধুমাত্র সোয়ারভস্কি টিরোল নামে পরিচিত) হচ্ছে টিরোল ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার দ্বিতীয় স্তরের ফুটবল লীগ অস্ট্রীয় দ্বিতীয় লীগে খেলে। এই ক্লাবটি ১৯৩০ সালে প্রতিষ্ঠিত হয়েছে। সোয়ারভস্কি টিরোল তাদের সকল হোম ম্যাচ টিরোলের টিভোলি-নয়ে খেলে থাকে; যার ধারণক্ষমতা হচ্ছে ১৬,০০৮। বর্তমানে এই ক্লাবের ম্যানেজারের দায়িত্ব পালন করছেন টমাস সিলবারবার্গার এবং সভাপতির দায়িত্ব পালন করছেন ডিয়ানা লাঙ্গেস-সোয়ারভস্কি। জার্মান গোলরক্ষক ফের্ডিনান্ড অসওয়াল্ড এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সোয়ারভস্কি টিরোল এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।
পাগলী (চলচ্চিত্র)

পাগলী হচ্ছে ১৯৮৬ সালে মুক্তিপ্রাপ্ত কাজী হায়াৎ পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন মান্না ও "ফারজানা ববি" । এটি মান্না অভিনীত প্রথম মুক্তি প্রাপ্ত চলচ্চিত্র। এই চলচ্চিত্রটি "মান্না-কাজী হায়াৎ" নায়ক-পরিচালক জুটির প্রথম চলচ্চিত্র।
14."ফারজানা ববি"। Bgmigod.com(বাংলা ভাষায়)। সংগ্রহের তারিখ 22 এপ্রিল 2024
ফুটবল ক্লাব আডমিরা ওয়াকার মোডলিং

ফুসবলক্লুব ফ্লায়ারআলার্ম আডমিরা ওয়াকার (; এছাড়াও ফুটবল ক্লাব আডমিরা ওয়াকার মোডলিং, ফুটবল ক্লাব আডমিরা ওয়াকার, এফসি আডমিরা ওয়াকার মোডলিং অথবা শুধুমাত্র আডমিরা ওয়াকার নামে পরিচিত) হচ্ছে মোডলিং ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৫ সালে প্রতিষ্ঠিত হয়েছে। আডমিরা ওয়াকার তাদের সকল হোম ম্যাচ মোডলিংয়ের বিএসএফজেড-এরিনায় খেলে থাকে; যার ধারণক্ষমতা হচ্ছে ১০,৬০০। বর্তমানে এই ক্লাবের ম্যানেজারের দায়িত্ব পালন করছেন জোনিমির সোলদো এবং সভাপতির দায়িত্ব পালন করছেন ফিলিপ টনহাউসার। অস্ট্রীয় গোলরক্ষক আন্ড্রেয়াস লাইটনার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আডমিরা ওয়াকার এপর্যন্ত ১৬টি শিরোপা জয়লাভ করেছে; যার মধ্যে ৯টি অস্ট্রীয় ফুটবল বুন্দেসলিগা, ৬টি অস্ট্রীয় কাপ এবং ১টি অস্ট্রীয় সুপার কাপ রয়েছে।
ফ্রিকোনমিকস

ফ্রিকোনমিকস: এ রগ ইকোনমিকস এক্সপ্লোরস দি হিডেন সাইড অব এভরিথিং () শিকাগো বিশ্ববিদ্যালয়ের অর্থনীতিবিদ স্টিভেন লেভিট ও "নিউ ইয়র্ক টাইমস"-এর সাংবাদিক স্টিফেন জে ডাবনারের প্রথম বই। বইটি ১২ এপ্রিল ২০০৫ সালে উইলিয়াম মরো অ্যান্ড কম্পানি প্রকাশ করে। জনপ্রিয় সংস্কৃতি আর অর্থনীতি সফল সংমিশ্রন বইটিকে জনপ্রিয় করে।
২০০৯ এর শেষ পর্যন্ত, বইটি সরাপৃথিবীতে ৪০ লাখেরও বেশি কপি বিক্রি হয়।
বইটি লেভিটের, একজন বিশেষজ্ঞ যিনি পুরোনো অর্থনীতিবিদের ধ্যানধারণা থেকে বেরিয়ে এসে অর্থনৈতিক ধারণাকে বিভিন্ন বিষয়ে প্রয়োগ করে আলোচনায় আসেন, লেখা কিছু প্রবন্ধের সংকলন। বইটিতে লেভিট এবং ডাবনার দেখাতে চেয়েছেন যে অর্থনীতি এর মূলে আসলে প্রবর্তনার বিদ্যা। বইটিতে বিভিন্ন বিষয়ে মোট ৬টি অধ্যায় রয়েছে:
"ফ্রিকোনমিকস" অর্থনীতি কম, সমজবিজ্ঞান বা অপরাধবিজ্ঞান বেশি বলে সমালোচিত হয়। অর্থনীতিবিদ এরিয়েল রুবিনস্টাইন বইটির সন্দেহজনক পরিসংখ্যান ব্যবহারের জন্য সমালোচনা করেন। তার অভিযোগ "লেভিটের মত অর্থনীতিবিদরা বুক উঁচিয়ে অন্য বিষয়ে চলে যায়", "যেখানে অর্থনীতির সাথে কোন সম্পর্কই নেই"। তার মতে বইটি একাডেমিক সাম্রাজ্যবাদের একটা উদাহরণ। আর্নল্ড ক্লিঙের মতে বইটি "আনাড়ির সমাজবিজ্ঞান"।
রাইনডর্ফ আলটাখ

স্পোর্টক্লুব রাইনডর্ফ আলটাখ (; এছাড়াও এসসি রাইনডর্ফ আলটাখ অথবা শুধুমাত্র রাইনডর্ফ আলটাখ নামে পরিচিত) হচ্ছে আলটাখ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২৯ সালের ২৬শে ডিসেম্বর তারিখে প্রতিষ্ঠিত হয়েছে। রাইনডর্ফ আলটাখ তাদের সকল হোম ম্যাচ আলটাখের স্টাডিওন শ্নাবেলহোৎসে খেলে থাকে; যার ধারণক্ষমতা হচ্ছে ৮,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স পাস্টুর এবং সভাপতির দায়িত্ব পালন করছেন ওয়ার্নার গুনৎস। অস্ট্রীয় মধ্যমাঠের খেলোয়াড় ফিলিপ নেৎসার এই ক্লাবের অধিনায়কের দায়িত্ব পালন করছেন।
ফুটবল ক্লাব অস্ট্রিয়া ভিয়েনা

ফুসবলক্লুব অস্ট্রিয়া ভিয়েনা (, , ; এছাড়াও ফুটবল ক্লাব অস্ট্রিয়া ভিয়েনা অথবা শুধুমাত্র অস্ট্রিয়া ভিয়েনা নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯১১ সালের ১৫ই মার্চ তারিখে প্রতিষ্ঠিত হয়েছে। অস্ট্রিয়া ভিয়েনা তাদের সকল হোম ম্যাচ ভিয়েনার ফ্রানৎস হোর স্টেডিয়ামে খেলে থাকে; যার ধারণক্ষমতা হচ্ছে ১৭,৫৬৫। বর্তমানে এই ক্লাবের ম্যানেজারের দায়িত্ব পালন করছেন ক্রিস্টিয়ান ইলৎসার এবং সভাপতির দায়িত্ব পালন করছেন ফ্রাঙ্কস হেনসেল। অস্ট্রীয় মধ্যমাঠের খেলোয়াড় আলেক্সান্ডার গ্রুনওয়াল্ড এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, অস্ট্রিয়া ভিয়েনা এপর্যন্ত ৫৭টি শিরোপা জয়লাভ করেছে; যার মধ্যে ২৪টি অস্ট্রীয় ফুটবল বুন্দেসলিগা, ২৭টি অস্ট্রীয় কাপ এবং ৬টি অস্ট্রীয় সুপার কাপ রয়েছে। অন্যদিকে, ইউরোপীয় এবং আন্তর্জাতিক প্রতিযোগিতায়, অস্ট্রিয়া ভিয়েনার সবচেয়ে বড় সাফল্য হচ্ছে ১৯৭৭–৭৮ ইউরোপিয়ান কাপ উইনার্স কাপের ফাইনালে পৌঁছানো, যেখানে তারা বেলজীয় ক্লাব আন্ডারলেখটের ০–৪ গোলে পরাজিত হয়েছে।
ইউনাইটেড নিউজ

ইউনাইটেড নিউজ, পূর্বে ইউনাইটেড ডেইলি প্রেস, ফিলিপাইনের ম্যানিলায় প্রকাশিত একটি জাতীয় ব্রডশিট পত্রিকা। ইউনাইটেড ডেইলি প্রেস, ইনক দ্বারা প্রকাশিত সংবাদপত্রটি "ইউনাইটেড ডেইলি নিউজের" ইংরেজি ভাষার সংস্করণ, ফিলিপাইনের দ্বিতীয় বৃহত্তম চীনা ভাষার সংবাদপত্র। 
সম্পাদকীয় দলে আছেন মাইক জি জামিসোলা প্রধান সম্পাদক হিসাবে, জুড টরেস ব্যবস্থাপনা সম্পাদক এবং ব্যবসায় বিভাগের সম্পাদক হিসাবে ডেলফিন এসডি পেরেজ। কলাম লেখকদের মধ্যে অ্যালিস এইচ রে রেস, অ্যাঞ্জি কোরো এবং অট্টি রোমোলো লুমাইগ অন্তর্ভুক্ত রয়েছে।
স্পোর্টস ক্লাব স্টুর্ম গ্রাৎস

স্পোর্টক্লুব পুন্টিগামার স্টুর্ম গ্রাৎস (, ; এছাড়াও স্পোর্টস ক্লাব স্টুর্ম গ্রাৎস অথবা শুধুমাত্র এসসি স্টুর্ম গ্রাৎস নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৯ সালের ১লা মে তারিখে প্রতিষ্ঠিত হয়েছে। এসসি স্টুর্ম গ্রাৎস তাদের সকল হোম ম্যাচ গ্রাৎসের মার্কুর এরিনায় খেলে থাকে; যার ধারণক্ষমতা হচ্ছে ১৬,৩৬৪। বর্তমানে এই ক্লাবের সভাপতির দায়িত্ব পালন করছেন ক্রিস্টিয়ান জাউক। অস্ট্রীয় মধ্যমাঠের খেলোয়াড় স্টেফান হিয়েরলেন্ডার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসসি স্টুর্ম গ্রাৎস এপর্যন্ত ১১টি শিরোপা জয়লাভ করেছে; যার মধ্যে ৩টি অস্ট্রীয় ফুটবল বুন্দেসলিগা, ৫টি অস্ট্রীয় কাপ এবং ৩টি অস্ট্রীয় সুপার কাপ রয়েছে।
ভলফসবার্গার অ্যাথলেটিক ক্লাব

রিগলার অ্যান্ড সেখমাইস্টার পেলেটস ভলফসবার্গার আটলেটিক ক্লুব (; এছাড়াও ভলফসবার্গার অ্যাথলেটিক ক্লাব অথবা শুধুমাত্র ভলফসবার্গার এসি নামে পরিচিত) হচ্ছে ভলফসবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৩১ সালে প্রতিষ্ঠিত হয়েছে। ভলফসবার্গার এসি তাদের সকল হোম ম্যাচ ভলফসবার্গের লাভান্টাল-এরিনায় খেলে থাকে; যার ধারণক্ষমতা হচ্ছে ৭,৩০০। বর্তমানে এই ক্লাবের ম্যানেজারের দায়িত্ব পালন করছেন ফের্ডিনান্ড ফেল্ডহোফার এবং সভাপতির দায়িত্ব পালন করছেন ডিটমার রিগলার। অস্ট্রীয় মধ্যমাঠের খেলোয়াড় মাইকেল লিন্ডল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভলফসবার্গার এসি এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।
ফিলিপিনো মিরর

ফিলিপিনো মিরর ফিলিপাইনের একটি দৈনিক ট্যাবলয়েড। যা লাওসে ফিলিপাইনের প্রাক্তন রাষ্ট্রদূত এন্তোনিও কাবাংগন চুয়ার এএলসি গ্রুপ অফ কোম্পানির একটি শাখা ফিলিপিনো মিরর মিডিয়া গ্রুপের মালিকানাধীন।
নগ্ন পলাতক

নগ্ন পলাতক (বা নগ্ন যুবক) হলেন সাধু মার্ক লিখিত সুসমাচারে সংক্ষিপ্তভাবে উল্লিখিত এক অশনাক্তকৃত ব্যক্তি। গেৎশিমানির বাগানে যিশুকে গ্রেফতারকরণএবং তাঁর সকল শিষ্যের পলায়নের বর্ণনার পরেই এই ব্যক্তির উল্লেখ পাওয়া যায়:
অন্যান্য অনুমোদিত সুসমাচারের কোনওটিতেই এই জাতীয় কোনও ঘটনার উল্লেখ পাওয়া যায় না।
একটি মাত্র পোশাক পরিধান অশালীন বা অভূতপূর্ব কোনও ঘটনা নয়। অনেক প্রাচীন কাহিনিতেই বর্ণিত হয়েছে এই ধরনের পোশাক বিশেষ করে হঠাৎ চলাচলের ক্ষেত্রে কতটা সহজে খুলে যেতে পারে।
প্রাচীন কাল থেকেই অনেকে এই যুবকের পরিচয় অনুমানের চেষ্টা করেছেন। তাঁদের মতামত হল:
অনেকের মতে এই পর্বটি মার্ক লিখিত পরবর্তী একটি অনুচ্ছেদের সঙ্গে সম্পর্কযুক্ত: "এবং সমাধিগুহার মধ্যে ঢুকতেই তাঁরা দেখতে পেলেন শুভ্র বসন পরা একটি যুবক ডান দিকে বসে আছে।" এই অনুমানের কারণ "যুবক" ("") শব্দটি মার্কলিখিত সুসমাচারের এই দু’টি অনুচ্ছেদেই কেবল ব্যবহৃত হয়েছে।
অনুমান করা হয় যে, নগ্ন পলাতকের ঘটনাটির উৎস মার্কলিখিত সুসমাচারের পূর্বকালীন একটি সম্ভাব্য ক্রুশারোপণ উপাখ্যান। এই ধরনের প্রাচীন নথিতে পলাতকের নামোল্লেখ না করার উদ্দেশ্য সম্ভবত তাঁকে সরকারি নিপীড়নের হাত থেকে রক্ষা করা।
বিকোল স্ট্যান্ডার্ড

"বিকোল স্ট্যান্ডার্ড," হ'ল বিকোল অঞ্চলের একটি সাপ্তাহিক সংবাদপত্র। এটি ক্যামারাইনস সুর, ক্যামারাইনস নরতে, আলবে, সোরসোগন এবং মাসব্যাট প্রদেশের সংবাদগুলি কভার করে।
সাংবাদিক গিল বাসমেয়র, জুনিয়র ১৯৯২ সালে "বিকোল স্ট্যান্ডার্ড" প্রতিষ্ঠা করেছিলেন 
ডিসেম্বর ২০১৭ এ, এটি কেবলমাত্র তিন বছর অনলাইনে থাকার পরেই এর ওয়েবসাইট ২১,০০০,০০০ এর বেশি ভিউ পায় — এটি বিকোল অঞ্চলের ইতিহাসের এক অভূতপূর্ব কীর্তি। 
পত্রিকাটি ফিলস্টার ডট কম এবং ৯১.৯ বিবিএস ডিডাব্লুএলভি এফএম -এর আঞ্চলিক অংশীদার।
বোহোল ক্রনিকল

বোহোল ক্রনিকল, (ক্রনিকল নামে পরিচিত), ফিলিপাইনের বোহোল-এর দৈনিক সংবাদপত্র এবং এটি দৈনিক প্রচারিত এবং এর একটি রেডিও স্টেশন রয়েছে ডিওয়াইআরডি-এএম ১১৬১ এএম।
বোহোল ক্রনিকল ১৬ মে ১৯৫৪ সালে প্রতিষ্ঠিত হয়েছিল।
২০১৬ সালে, তারা তাদের ওয়েবসাইট চালু করেছে। 
নাগরিক সাংবাদিকতা কমিউনিটি প্রেস অ্যাওয়ার্ডস কর্তৃক কয়েকবার পুরস্কার পেয়েছ সংবাদপত্রটি। এর মধ্যে সেরা সম্পাদকীয় পৃষ্ঠা (২০১২, ২০১৯), সেরা বিপর্যয় প্রতিবেদন (২০১৩) এবং সেরা সংস্কৃতি ও কলা (২০১৪) এর পুরস্কার পেয়েছে।
পানিপত্ররন্ধ্র

পানিপত্ররন্ধ্র বা হাইডাথোড () সাধারণত সপুষ্পক উদ্ভিদের বহিঃত্বকে প্রাপ্ত এক ধরনের ছিদ্র, যা পাতার বহিঃত্বক বা এর কিনারা থেকে তরল পানি নিঃসরণ করে। পাতার একদম প্রান্তভাগ বা প্রান্তের সম্পূর্ণ অংশের পানিপত্ররন্ধ্র দিয়ে পানি নির্গত হতে পারে। পানিপত্ররন্ধ্র পানিতে নিমজ্জিত "Ranunculus fluitans" প্রভৃতি উদ্ভিদে যেমন দেখা যায়, তেমনি স্কটিশ ব্লুবেল ("Campanula rotundifolia") প্রভৃতি স্থলজ বিরুৎজাতীয় উদ্ভিদেও দেখা যায়। এই ছিদ্রপথটি পরিবহন কলাগুচ্ছ দিয়ে উদ্ভিদের মূল সংবহনতন্ত্রের সাথে যুক্ত। পানিপত্ররন্ধ্র টোপাপানা, কচুরিপানা, গোলাপ, ব্যালসাম ও আরো অনেক প্রজাতির উদ্ভিদে পাওয়া যায়।
পানিপত্ররন্ধ্র অসংখ্য পানিপূর্ণ আন্তঃকোষীয় ফাঁকবিশিষ্ট একগুচ্ছ জীবিত কোষ দ্বারা তৈরি হয়। কোষগুলোতে ক্লোরোপ্লাস্ট থাকে না বললেই চলে। এটি পরিবহন কলার এক ধরনের বিশেষায়িত প্রান্ত। পরিবহন কলার এই বিশেষ কোষগুলো (যাদের "এপিথেম কোষ" বলা হয়) বহিঃত্বকের নিচে এক বা একাধিক প্রকোষ্ঠ বা সাব-স্টোমাটাল বায়ুকুঠুরি বা শ্বাসকুঠুরিতে উন্মুক্ত। এই বায়ুকুঠুরি বা শ্বাসকুঠুরিগুলো আবার মুক্ত পানিরন্ধ্র বা মুক্ত ছিদ্রপথ-এ বাইরের পরিবেশে উন্মুক্ত। রন্ধ্রপথটি গাঠনিকভাবে সাধারণ পত্ররন্ধ্রের মতোই, কিন্তু আকারে কিছুটা বড় এবং নড়ন অক্ষম।
মূলীয় চাপের কারণে সৃষ্ট জাইলেম চাপের ফলে তরল পানি গাটেশন প্রক্রিয়ায় পানিপত্ররন্ধ্র দিয়ে বের হয়ে যায়। কিছু কিছু লোনা পানির উদ্ভিদে গ্রন্থিযুক্ত ট্রাইকোম থাকে, যা সক্রিয়ভাবে লবণ নিঃসরণের মাধ্যমে কোষীয় সাইটোপ্লাজমে অজৈব সাইটোটক্সিক আয়নের ঘনমাত্রা হ্রাস করে। এর ফলে পাতার উপরিতলে সাদা লবণের স্তর জমা হতে দেখা যায়।
পানিপত্ররন্ধ্র দুই প্রকারের হয়ে থাকে: নিষ্ক্রিয় ও সক্রিয় পানিপত্ররন্ধ্র। পাতার শিরা পাতলা প্রাচীরযুক্ত প্যারেনকাইমা নির্মিত এপিথেম অঞ্চলে শেষ হলে সাধারণত নিষ্ক্রিয় পানিপত্ররন্ধ্র গঠিত হয়। এ ধরনের পানিপত্ররন্ধ্র দিয়ে নিষ্ক্রিয়ভাবে পানি বের হয়। আবার পাতার বহিঃত্বকীয় কোষ সক্রিয়ভাবে পানি বর্জন করলে সক্রিয় পানিপত্ররন্ধ্র গঠিত হয়।
আল-জুমহুরিয়াহ

আল-জুমহুরিয়া ( আরবি : الجمهورية "প্রজাতন্ত্র" ) তাইজ ভিত্তিক ইয়েমেন প্রজাতন্ত্রের একটি শীর্ষস্থানীয় সংবাদপত্র। পত্রিকাটি ১৯৬২ সালে প্রতিষ্ঠিত হয়েছিল এবং এর সরকারপন্থী অবস্থান রয়েছে। 
কাগজটি ইয়েমেন আরব প্রজাতন্ত্রের সরকারী সত্তা "আল-থাওরা" পত্রিকার পাশাপাশি প্রেস সাবা জেনারেল অর্গানাইজেশন দ্বারা প্রতিষ্ঠিত হয়েছিল। 
২০১৫ সালে ইয়েমেন গৃহযুদ্ধ শুরু হওয়ার কারণে পত্রিকাটি চার বছরের জন্য বন্ধ ছিল যা এর সদর দফতরের আংশিক ধ্বংস এবং এর সরঞ্জামাদি লুটপাটের কারণে হয়েছিল। ২০১৮ সালের অক্টোবরে খবরের কাগজটি আবার খোলে এবং হাদীপন্থী সরকারের অবস্থানে রয়েছে।
দ্য ফ্রিম্যান (সংবাদপত্র)

দ্য ফ্রিম্যান, "ফিলিপাইন স্টার" কর্তৃক প্রকাশিত ফিলিপাইনের সেবুতে প্রকাশিত একটি দৈনিক পত্রিকা। এটি সেবুর প্রথম সংবাদপত্র ছিল, যা ১০ মে ১৯১৯ সালে প্রথম প্রকাশিত হয়েছিল। পত্রিকার মূলমন্ত্রটি হ'ল "সুষ্ঠু ও নির্ভীক"।
"দ্য" "ফ্রিম্যান সংবাদপত্র"
মিন্দা নিউজ

মিন্দানিউজ, ফিলিপাইনের মিন্দানাও -এর একটি অনলাইন সংবাদপত্র। এটি মিন্দানাও সংবাদ এবং তথ্য সমবায় কেন্দ্রের (এমএনআইসিসি) মালিকানাধীন। আঞ্চলিক পত্রিকাটি সমস্ত মিন্দানাও জুড়ে প্রচারিত হয়।
কালোকোমর বাতাসি

কালোকোমর বাতাসি ("Apus acuticauda") Apodidae পরিবারে এক প্রজাতির পাখি। এটি ভুটান এবং উত্তর-পূর্ব ভারতে পাওয়া যায় এবং থাইল্যান্ডের কাছে এটি একটি বিস্মৃত। এর প্রাকৃতিক আবাসটি হ'ল উপ-ক্রান্তীয় বা ক্রান্তীয় আর্দ্র নিম্নভূমি বন। এটি আবাসস্থলের ক্ষয়ক্ষতির হুমকী।
শিন মিন ডেইলি নিউজ

শিন মিন ডেইলি নিউজ, একটি সিঙ্গাপুরের চীনা ভাষার সান্ধকালীন পত্রিকা, যা বর্তমানে সিঙ্গাপুর প্রেস হোল্ডিংস (এসপিএইচ) কর্তৃক প্রকাশিত হয়। ১৯৬৭ সালের ১৮ মার্চ সিঙ্গাপুরের ব্যবসায়ী লিয়াং রুনঝি (梁 潤 之) এবং হংকংয়ের খ্যাতিমান হংকংয়ের লেখক লুই চ -এর মাধ্যমে প্রথম শুরু হয়েছিল, শুরুর দিনগুলিতে "চ'র মার্শাল আর্ট" উপন্যাসের একচেটিয়া ধারাবাহিক প্রকাশ করত। ১৯৮০ এর দশকের গোড়ার দিকে চ' তার শেয়ার বিক্রি করে দেয়, কেননা সিঙ্গাপুর সরকার রায় দেয় যে, বিদেশীরা কোন স্থানীয় পত্রিকার ৩% বেশি শেয়ার রাখতে পারবে না।
এটি এখন একটি ট্যাবলয়েড স্টাইলের কাগজ যা বিনোদন এবং স্থানীয় খবরের উপর দৃষ্টি নিবদ্ধ করে। একটি কাগজ হিসাবে "শিন মিন ডেইলি নিউজ" "লিয়ানহে ওয়ানবাওয়ের" সাথে প্রতিযোগিতায় রয়েছে, এটিও এসপিএইচ প্রকাশিত। উভয় কাগজই এখন ট্যাবলয়েডের মত সংবেদনশীল শিরোনামে সংবাদ প্রকাশ করে, যদিও এগুলি এখনও ব্রডশিটে প্রকাশিত হয়।
১৯৯৪ সাল পর্যন্ত মালয়েশিয়াতেও পত্রিকাটিও প্রকাশিত হত এবং পত্রিকাটি ট্যাবলয়েড আকারে প্রকাশিত প্রথম চীনা ভাষার পত্রিকা।
স্পোর্টস ক্লাব রাপিড ভিয়েনা

স্পোর্টক্লুব রাপিড ভিন (, , ; এছাড়াও স্পোর্টস ক্লাব রাপিড ভিয়েনা, এসসি রাপিড ভিয়েনা অথবা শুধুমাত্র রাপিড ভিয়েনা নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৮৯৯ সালের ৮ই জানুয়ারি তারিখে প্রতিষ্ঠিত হয়েছে। রাপিড ভিয়েনা তাদের সকল হোম ম্যাচ ভিয়েনার আলিয়ানৎস স্টাডিওনে খেলে থাকে; যার ধারণক্ষমতা হচ্ছে ২৮,৩৪৫। বর্তমানে এই ক্লাবের ম্যানেজারের দায়িত্ব পালন করছেন ডিটনার কুহবাউয়ার এবং সভাপতির দায়িত্ব পালন করছেন মার্টিন ব্রুকনার। অস্ট্রীয় মধ্যমাঠের খেলোয়াড় স্টেফান শোয়াব এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রাপিড ভিয়েনা এপর্যন্ত ৫১টি শিরোপা জয়লাভ করেছে; যার মধ্যে ৩২টি অস্ট্রীয় ফুটবল বুন্দেসলিগা, ১৪টি অস্ট্রীয় কাপ, ৩টি অস্ট্রীয় সুপার কাপ, ১টি জার্মান ফুটবল চ্যাম্পিয়নশিপ এবং ১টি ডিএফবি-পোকাল শিরোপা রয়েছে। অন্যদিকে, ইউরোপীয় এবং আন্তর্জাতিক প্রতিযোগিতায়, অস্ট্রিয়া ভিয়েনার সবচেয়ে বড় সাফল্য হচ্ছে ১৯৮৪–৮৫ ইউরোপিয়ান কাপ উইনার্স কাপ এবং ১৯৯৫–৯৬ উয়েফা কাপ উইনার্স কাপের ফাইনালে পৌঁছানো, প্রথমটি তারা ইংরেজ ক্লাব এভার্টনের কাছে ১–৩ গোলে এবং দ্বিতীয়টি ফরাসি ক্লাব পারি সাঁ-জেরমাঁর কাছে ০–১ গোলে পরাজিত হয়েছে
অস্ট্রীয় ফুটবল বুন্দেসলিগা
অস্ট্রীয় কাপ
অস্ট্রীয় সুপার কাপ
জার্মান চ্যাম্পিয়নশিপ
ডিএফবি-পোকাল
ইউরোপিয়ান কাপ উইনার্স কাপ
আল-থওরা (ইয়েমেন)

আল-থওরা (আরবি : الثورة "বিপ্লব" ) একটি ইয়েমেনি সংবাদপত্র। এটি ১৯৬২ সালের ২৯ সেপ্টেম্বর প্রতিষ্ঠিত হয়েছিল এবং এটি ২০১২ সালে এর সুবর্ণজয়ন্তী উদ্‌যাপন করেছে। 
ইয়েমেন আরব প্রজাতন্ত্র সরকারের 'সাবা জেনারেল সংগঠন' কর্তৃক "আল-জুমহুরিয়াহ" পত্রিকার পাশাপাশি এই পত্রিকাটি প্রতিষ্ঠিত হয়েছিল। আল-থওরা সানা ভিত্তিক এবং সরকার-সমর্থিত পত্রিকা। ইয়েমেনে হাউথি কর্তৃত্ব গ্রহণের পর ২০১৫ সালে "আল-থওরা" দখল করে এবং একটি হাউথি সমর্থক হিসাবে কেবল ইয়েমেনের উত্তরাঞ্চলে প্রচারিত হয়।
ক্রিস ডাকওয়ার্থ

ক্রিস্টোফার অ্যান্থনি রাসেল ডাকওয়ার্থ (; জন্ম: ২২ মার্চ, ১৯৩৩ - মৃত্যু: ১৬ মে, ২০১৪) দক্ষিণ রোডেশিয়ার কিউ কিউ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া ও নাটাল দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্রিস ডাকওয়ার্থ।
দক্ষিণ রোডেশিয়ার কিউ কিউ এলাকায় ক্রিস ডাকওয়ার্থের জন্ম। চ্যাপলিন হাই স্কুলে অধ্যয়ন করেছেন তিনি। পরবর্তীতে, নাটাল বিশ্ববিদ্যালয়ে পড়াশুনো করেন। এছাড়াও, রোডেশিয়ার পক্ষে হকি খেলাসহ নাটাল অনূর্ধ্ব-১৯ দলের পক্ষে রাগবি ও জোহেন্সবার্গের লীগ টেনিসে অংশ নিয়েছেন।
১৯৫২-৫৩ মৌসুম থেকে ১৯৬২-৬৩ মৌসুম পর্যন্ত ক্রিস ডাকওয়ার্থের প্রথম-শ্রেণীর খেলোয়াড়ী জীবন চলমান ছিল। ১৯৫২-৫৩ মৌসুম থেকে পরবর্তী দুই মৌসুম ক্রিস ডাকওয়ার্থ নাটালের পক্ষে প্রথম-শ্রেণীর খেলায় অংশ নিয়েছিলেন। তবে, বিশ্ববিদ্যালয়ে থাকাকালীন পিটারমারিৎজবার্গে নিজস্ব দ্বিতীয় খেলায় শতরানের ইনিংস খেলেছিলেন তিনি। ১৯৫৪-৫৫ মৌসুমে রোডেশিয়ায় ফিরে যান।
১৯৬৩ সালের গ্রীষ্মের মধ্যভাগে রোডেশিয়ার দল নির্বাচকমণ্ডলী তাকে জাতীয় দলের সদস্যরূপে অন্তর্ভূক্তির কথা জানালেও তিনি এ প্রস্তাবনা ফেরৎ দেন। পরিবার নিয়ে দক্ষিণআফ্রিকায় অভিবাসিত হন। জোহেন্সবার্গে জন ওয়েটের আমন্ত্রণে ১৯৬৫-৬৬ মৌসুমে ওয়ান্ডারার্স দলে খেলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ক্রিস ডাকওয়ার্থ। সবগুলো টেস্টই ইংল্যান্ডের বিপক্ষে খেলেছিলেন তিনি। ১৫ ফেব্রুয়ারি, ১৯৫৭ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১ মার্চ, ১৯৫৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৫৫ ও ১৯৬০ সালে - এ দুইবার বিদেশ সফরে যান। উভয়টিই ইংল্যান্ডে সংরক্ষিত উইকেট-রক্ষক হিসেবে দলের সদস্য ছিলেন। কিন্তু কোন সফরেই তাকে টেস্ট খেলার সুযোগ দেয়া হয়নি। ১৯৫৬-৫৭ মৌসুমে ইংল্যান্ডের বিপক্ষে অংশগ্রহণকৃত দুই টেস্টেই দক্ষিণ আফ্রিকা দল জয়লাভ করে। জোহেন্সবার্গের ওয়ান্ডারার্সে সিরিজের চতুর্থ ও পোর্ট এলিজাবেথের সেন্ট জর্জেস পার্কের পঞ্চম টেস্টে সফলতা পায় স্বাগতিক দল। অধিনায়ক ক্লাইভ ভন রাইনেভেল্ড উভয় খেলা শেষে স্মারকসূচক স্ট্যাম্প প্রদান করেন। তবে, ১৯৫৫ সালের সফরে নর্দাম্পটনশায়ারের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৫৮ রানের ইনিংস খেলেন। ঐ সফরে দলীয় অধিনায়ক জ্যাক চিদাম তার রচিত গ্রন্থ ‘আই ডিক্লেয়ারে’ উল্লেখ করেছেন যে, ডাকওয়ার্থ কয়েকটি সুন্দর ইনিংস খেলেন। সম্ভবতঃ নর্দাম্পটনেই তিনি এ সফরের সেরা খেলা উপহার দিয়েছেন।
দক্ষিণ আফ্রিকাদের পক্ষে ৩৩ খেলায় অংশ নেন। তন্মধ্যে, ২১বার বিজয়ী দলের সদস্য ছিলে। কেবলমাত্র দুই খেলায় পরাজিত হয় তার দল। উভয়টিই ১৯৬০ সালের সফরে হয়েছিল। একবার নর্দাম্পটনে দ্বিতীয় ইনিংসে অপরাজিত ৫১ রান করলে জ্যাকি ম্যাকগ্লিউ দুঃসাহসীচিত্তে ১০১/৭ ইনিংস ঘোষণা করেন। অপরটি ব্রিস্টলের ঘাষেপূর্ণ উইকেটে ছিল।
১৬ মে, ২০১৪ তারিখে ৮১ বছর বয়সে জোহেন্সবার্গ এলাকায় ক্রিস ডাকওয়ার্থের দেহাবসান ঘটে।
রাজনৈতিক ভূগোল

রাজনৈতিক ভূগোল, স্থানিক কাঠামো কর্তৃক রাজনৈতিক প্রক্রিয়াসমূহের প্রভাবিত হওয়া ও রাজনৈতিক কার্যধারার অমসৃণ ফলাফল অধ্যয়নের সাথে জড়িত। প্রচলিতভাবে, বিশ্লেষণের সুবিধার জন্য, রাজনৈতিক ভূগোল একটি তিন মাত্রার কাঠামো গ্রহণ করে, যেখানে আন্তর্জাতিক সম্পর্কের (ভূ-রাজনীতি) অধ্যয়ন থাকে সবার ওপরে, এরপর থাকে রাষ্ট্রের অধ্যয়ন ও সবশেষে স্থানীয় অঞ্চলের অধ্যয়ন। এক কথায় বলতে গেলে, রাজনৈতিক ভূগোলের মৌলিক বিষয় হলো জনগণ, রাষ্ট্র ও অঞ্চলসমূহের মধ্যে আন্তঃসম্পর্ক।
১৯৭০ এর দশকের শেষের দিক থেকে, রাজনৈতিক ভূগোলের নবজাগরণ ঘটেছে এবং বর্তমানে একে উপশাখাগুলোর মধ্যে অগ্রসরতার দিক থেকে অন্যতম বললে ভুল হবে না। নবজাগরণটি "ত্রৈমাসিক পলিটিকাল" "জিওগ্রাফি" (এবং দ্বি-মাসিক হিসেবে এর সম্প্রসারণ "পলিটিকাল" "জিওগ্রাফি )" দ্বারা ত্বরান্বিত হয়েছিলো। আংশিকভাবে এই বিকাশ, রাজনৈতিক ভূগোলবিদ্গণ কর্তৃক, ইতোমধ্যে মানবীয় ভূগোলের অন্যান্য শাখায় গৃহীত পদক্ষেপের অনুসরণের মাধ্যমেই সম্ভব হয়েছিল, যেমন, পরিমাণগত স্থানিক বিজ্ঞানের(কুয়ানটিটিভ স্পেসিয়াল সাইন্স) ওপর নির্ভর করে রন জে জনস্টনের (১৯৭৯) নির্বাচনী ভূগোল নিয়ে কাজ, আচরণগত পন্থা(বিহেভিওরাল অ্যাপ্রোচ) এর উপর ভিত্তি করে আঞ্চলিকতার(টেরিটোরিয়ালিটি) বিষয়ে রবার্ট স্যাকের (১৯৮৬) কাজ, রাজনৈতিক ভূগোলের উপর তথ্য এবং টেলিযোগাযোগ নেটওয়ার্কগুলির প্রভাব সম্পর্কে হেনরি বেকিস (১৯৮৭) এর কাজ এবং কাঠামোগত মার্কসবাদের ওপর নির্ভর করে পিটার টেলরের (২০০৭) ওয়ার্ল্ড সিস্টেমস থিওরির কাজ। যাইহোক, এই উপশাখার সাম্প্রতিক গুরুত্ব বৃদ্ধি স্নায়ুযুদ্ধের সমাপ্তির ফলে বিশ্বের পরিবর্তনের সাথেও জড়িত। এছাড়া নব্য বিশ্ব শৃঙ্খলা(নিউ ওয়ার্ল্ড অর্ডার) এর উত্থান (যা এখনও, খুব দুর্বলভাবে সংজ্ঞায়িত) এবং নতুন নতুন গবেষণা এজেন্ডার বিকাশ যেমন, সামাজিক আন্দোলন এবং রাজনৈতিক সংগ্রামের উপর সাম্প্রতিক আলোকপাত, যা জাতীয়তাবাদের অধ্যয়নকে অতিক্রমণ করে, তার সাথেও জড়িত। তাছাড়া, পরিবেশগত প্রতিবাদের ভূ-রাজনীতি সহ সবুজ রাজনীতির(গ্রিন পলিটিক্স) ভূগোলবিদ্যা নিয়ে এবং উপস্থিত রাষ্ট্রযন্ত্র এবং বৃহত্তর রাজনৈতিক প্রতিষ্ঠানগুলির সক্ষমতার আওতায়, সমসাময়িক এবং ভবিষ্যতের যে কোনও পরিবেশগত সমস্যা নির্দেশের প্রতি আগ্রহ ক্রমশ বৃদ্ধি পাচ্ছে (উদাহরণস্বরূপ, ডেভিড পেপার(১৯৬৬) এর কাজ দেখুন)।
ক্ষমতার অনুশীলন যে কেবলমাত্র রাজ্য এবং আমলাদের মধ্যেই সীমাবদ্ধ নয়, বরং দৈনন্দিন জীবনের অংশ, এই কথা সামনে আনার মাধ্যমে রাজনৈতিক ভূগোল গতানুগতিক রাজনৈতিক বিজ্ঞানের ক্ষেত্রকে প্রসারিত করেছে। এর ফলে রাজনৈতিক ভূগোলের বিষয়গুলো মানবীয় ভূগোলের অন্যান্য উপ-শাখার সাথে যেমন, অর্থনৈতিক ভূগোল এবং বিশেষত স্থানিক রাজনীতির অধ্যয়নের সঙ্গে জড়িত সামাজিক ও সাংস্কৃতিক ভূগোলের সাথে অধিক্রমণের সম্ভাবনা সৃষ্টি করেছে।(উদাহরণস্বরূপ, ডেভিড হার্ভে(১৯৯৬) ও জো পেইন্টার(১৯৯৫) এর বই দেখুন)। যদিও সমসাময়িক(কনটেম্পোরারি) রাজনৈতিক ভূগোল তার চিরাচরিত বিষয়গুলোর অধিকাংশই রক্ষা করে (নীচে দেখুন), তবুও সম্পর্কিত বিষয়গুলিতে এর শাখা-প্রশাখা বিস্তার মানবীয় ভূগোলের একটি সাধারণ প্রক্রিয়ারই অংশ, যে প্রক্রিয়া পূর্ববর্তী বিচ্ছিন্ন বিষয়গুলোর মধ্যে সীমানা দুর্বল করে এবং ফলস্বরূপ পুরো শাখাটিই সমৃদ্ধ হয়।
প্রধানত, সমকালীন রাজনৈতিক ভূগোলে আলোচিত হয়ঃ
সমালোচনামূলক রাজনৈতিক ভূগোল মূলত প্রচলিত রাজনৈতিক ভূগোলকে আধুনিক প্রবণতার মুখোমুখি রেখে, তার সমালোচনা করে। 'সমালোচনামূলক ভূগোল' এর দিকে অগ্রসর হওয়ার সঙ্গে সঙ্গে, আর্গুমেন্টগুলো মূলত উত্তর আধুনিক, পোস্ট স্ট্রাকচারাল এবং উত্তর উপনিবেশবাদ তত্ত্বসমূহ থেকে অঙ্কিত হতে শুরু করে। উদাহরণস্বরূপঃ
কোস্টা রিকান ফুটবল ফেডারেশন

কোস্টা রিকান ফুটবল ফেডারেশন (, ; এছাড়াও ফেদেফুতবল এবংফেদেফুত নামে পরিচিত) হচ্ছে কোস্টা রিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৩ই জুন তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কোস্টা রিকার রাজধানী স্যান হোসেতে অবস্থিত।
এই সংস্থাটি কোস্টা রিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা এলপিডি, কোস্টা রিকান নারী ফুটবল চ্যাম্পিয়নশিপ, কোস্টা রিকান কাপ সুপারকোপা দে কোস্টা রিকার মতো প্রতিযোগিতার সকল কার্যক্রম পরিচালনা করে। বর্তমানে কোস্টা রিকান ফুটবল ফেডারেশনের সভাপতির দায়িত্ব পালন করছেন রদোলফো ভিয়ালোবোস এবং সাধারণ সম্পাদকের দায়িত্ব পালন করছেন মার্গারিতা এচেভেরিয়া।
কোটেশ্বর শিব মন্দির

কোটেশ্বর শিব মন্দির বাংলাদেশের কুড়িগ্রাম জেলার রাজারহাট উপজেলায় অবস্থিত একটি প্রাচীন হিন্দু মন্দির। এই মন্দিরটির প্রধান বিগ্রহ দেবতা শিব। দেবীর নাম "ভ্রামরী দেবী" ও ভৈরব এর নাম "অম্বর ভৈরব"। এটি কোটেশ্বর শিব দুর্গা মন্দির নামেও পরিচিত।
কামতেশ্বর নীলাম্বর সেন তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল। তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায় অবস্থিত) একটি মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গেশ্বরী লক্ষ্মীপ্রিয়া নতুনভাবে মন্দির নির্মাণ করেন।
এ মন্দিরটি রংপুর বিভাগের কুড়িগ্রাম জেলার রাজারহাট উপজেলায় অবস্থিত। এটি ঘড়িয়ালডাঙ্গা ইউনিয়নের আওতাধীন।
এই মন্দির প্রধান শিবরাত্রি খুব জাঁকজমক ভাবে পালিত হয়। বহু মানুষ শিবরাত্রি ব্রত পালন করে এখানে রাত্রি জাগরণ করে। এছাড়া এখানে দূর্গাপূজা এবং ভাগবত জয়ন্তী ও বেশ জনপ্রিয়।
বীর সোমেশ্বর

বীর সোমেশ্বর () (রাজত্ব ১২৩৪–১২৬৩ খ্রিস্টাব্দ) ছিলেন হৈসল সাম্রাজ্যের একজন রাজা। তামিল দেশের কাজে দ্বিতীয় বীর নরসিংহের ব্যস্ততার ফলে উত্তরাঞ্চলের অবহেলা করায় তাকে তুঙ্গাভদ্র নদীর দক্ষিণে সিউনায় আক্রমণের সম্মুখীন হতে হয়।
১২২৫-১২৫০ সময়কালে, হোয়সালারা চোলা এবং পান্ডিয়াদের উপর সম্পূর্ণ প্রভাব দাবি করে দক্ষিণ ডেকানের উপর তাদের আধিপত্য মজবুত করে। সোমেশ্বরকে আসলে তামিল দেশের রাজারা সম্মানিত মামাদি ("চাচা") উপাধি প্রদান করেন। মাগাদাই মণ্ডলম ১২৩৬ সালে বীর সোমেশ্বর দ্বারা জয়ী হন। ১২৩৮ সালে যখন চোলা রাজা পান্ডিয়া অঞ্চল আক্রমণ করার চেষ্টা করেন তখন তৃতীয় চোলা রাজেন্দ্রর সঙ্গে মিত্র কিন্তু পান্ডিয়াদের সঙ্গে বন্ধুত্ব করার চেষ্টা করেন। তৃতীয় রাজেন্দ্র চোলা পরাজিত হওয়ার পর, বীর সোমেশ্বর আবার পান্ডিয়াদের বিরুদ্ধে চোলাদের কারণে লড়াই করে।
১২৫৪ সালে সোমেশ্বর তার রাজ্য দুই পুত্রের মধ্যে ভাগ করেন। এর মধ্যে রামনাথ কান্নুর ও তৃতীয় নরসিংহ তাদের মূল রাজধানী হালেবিদু থেকে রাজত্ব করেন। তাঁর পিতা দ্বিতীয় নরসিংহের মত সোমেশ্বরও রামনাথের সাথে কান্নুরে ফিরে আসেন যেখানে তিনি পাণ্ড্য রাজবংশের সদয়াবর্মণ সুন্দরা পান্ডিয়ান প্রথম কর্তৃক যুদ্ধে নিহত হন।